ԵՐԿՈՒ ՏԱՐԻ ԺԱՄԿԵՏՈՎ ԿԱՏԱՐՈՂԱԿԱՆ ՎԱՐՈՒՅԹԻ ԱՎԱՐՏԻՑ ՀԵՏՈ ԴԵԲԻՏՈՐԱԿԱՆ ՊԱՐՏՔԵՐԻ ԳԱՆՁՄԱՆ ԾԱՌԱՅՈՒԹՅՈՒՆՆԵՐԻ ՄԱՏԱԿԱՐԱՐՆԵՐԻ ԸՆՏՐՈՒԹՅԱՆ

պարզեցված մրցույթի մասնակցի հրահանգ

ք.Երևան, 2015թ.

## 1. Պարզեցված մրցույթի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու երկու տարի ժամկետով կատարողական վարույթի ավարտից հետո ԱրմենՏել ՓԲԸ դեբիտորական պարտքերի գանձման ծառայությունների մատակարարի ընտրության պարզեցված մրցույթին (այսուհետ՝ ՊՄ):

Ծառայությունները պետք է համապատասխանեն Հավելված 1-ում բերված պահաջներին:

ՊՄ հաղթողներիի հետ կարող է կնքվել շրջանակային պայմանագիր երկու տարի ժամկետով (Հավելված 3՝ ձևանմուշ):

## 2. Պարզեցված մրցույթի անցկացման կարգը

ՊՄ անցկացման հետ կապված հարցերով Պատվիրատուի կոնտակտային անձը՝

* **Անուն, ազգանուն՝** Աննա Հայրապետյան
* **Պաշտոն՝** Ավագ մասնագետ
* **Հասցե՝** ք. Երևան, Ահարոնյան 2, 202 սենյակ
* **Էլեկտրոնային հասցե՝** [AHayrapetyan@beeline.am](mailto:AHayrapetyan@beeline.am)

ՊՄ անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում**

* Պատվիրատուն հրապարակում է Պարզեցված մրցույթի մասնակցի հրահանգը (այսուհետ՝ ՊՄՄՀ) [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Մասնակիցը ծանոթանում է ՊՄՄՀ-ին, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը բերված է Հավելված 2-ում և փոփոխման ենթակա չէ),
2. Ծառայությունների նկարագիր,
3. Մասնակցի հարցաթերթիկ (ձևը բերված է Հավելված 4-ում և փոփոխման ենթակա չէ),

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՊՄՄՀ 2.1.1 բաժնում թվարկված պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Կոմերցիոն առաջարկում Մասնակցի կողմից ներկայացվող տոկոսի չափը, Մասնակցի հաղթանակի դեպքում, կամրագրվի Պարզեցված մրցույթի անցկացման արդյունքներով կնքված շրջանակային պայմանագրում, և չի կարող վերանայվել դեպի բարձրացում պայմանագրի գործողության ժամկետի ընթացքում (2 տարի):
* Պատվիրատուն առաջարկում է Մասնակցին վճարման հետևյալ պայմանները.
  + Առաջին վճարումը կկատարվի 25 մլն դրամ պարտքի հավաքագրման հիման վրա կատարողական ակտը ստորագրելուց հետո 60 օրվա ընթացքում:
  + Հաջորդ վճարումները կկատարվեն յուրաքանչյուր հաշվետու ամսվա ընթացքում ծառայությունների մատուցման կատարողական ակտը ստորագրելուց հետո 60 օրվա ընթացքում:

Հաջորդ վճարումների համար նվազագույն շեմ չի սահմանվում:

* Կոմերցիոն առաջարկի գործողության ժամկետը պետք է կազմի Մասնակիցների առաջարկների հավաքագրման ավարտի պահից առնվազն 60 օրացուցային օր:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՊՄՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Ծառայությունների նկարագիր` փաստաթղթի սկան արված պատճենը PDF ձևաչափով
3. [Մասնակցի հարցաթերթիկ՝](#АУ) ֆայլը EXCEL ձևաչափով (ֆայլի անունը Հարցաթերթիկ. xlsx)

* Փաստաթղթերի սկան արված պատճեններին ներկայացվող պահանջները՝
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + փաստաթղթի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. Կոմերցիոն առաջարկ.pdf,
2. Հարցաթերթիկ.xls

RAR ձևաչափի **մեկ** արխիվում (ֆայլի անունը «*Մասնակցի անունը՝ դեբիտորական պարտքի գանձման պարզեցված մրցույթ*»): Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՊՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկի տրամադրման կարգը**

Մասնակիցն ուղարկում է ՊՄՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի Tender\_armentel\_AH@beeline.am հասցեին **03.04.2015թ.** ժամը **18:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ձևաչափին «*Մասնակցի անվանումը՝* *դեբիտորական պարտքի գանձման* պարզեցված մրցույթ»: Թույլատրվում է ուղարկել բազմահատոր արխիվի հատորներն առաձին նամակներով:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՊՄՄՀ 2.1.4 բաժնում սահմանված ժամկետից ուշ:

**2.1.5. . Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ՊՄՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ՊՄՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **30.03.2015թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան 02**.04.2015թ. ժամը 18:00 (տեղական ժամանակով):**
* Մասնակցի կողմից ՊՄՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ՊՄՄՀ բաժին 2-ում նշված կոնտակտային անձից պարզաբանում խնդրել:
* Մինչև առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի Tender\_armentel\_AH@beeline.am հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ «*Մասնակցի անվանումը՝* Առաջարկի հետ կանչում՝ Մոնիտորների և բարձակների պարզեցված մրցույթ»:
* Մինչև առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ՊՄՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կդիտվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցից ստացված առաջարկներից վերջինը:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության`

1. Առաջարկը պետք է համապատասխի ՊՄՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել Հավելված 3-ի ձևով, առանց որևէ փոփոխության:
3. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
4. Մասնակիցը չունի ժամկետանց պարտքեր երրորդ անձանց առջև:
5. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
6. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Պարզեցված մրցույթի հաջորդ փուլերին այն Մասնակցին, որի առաջարկը չի համապատասխանում ՊՄՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ՊՄ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ՊՄ-ին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՊՄՄՀ 2.2 բաժնում թվարկված որակավորման պահանջներին:
* Փուլը կանցկացվի բարելավված առաջարկների հարցման ձևաչափով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեք (շեմային դրույքաչափ):
* Էլեկտրոնային աճուրդի մասնակցի հրահանգը կամ բարելավված առաջարկների տրամադրման հայտը ուղարկվում է կարճ ցուցակում ընդգրկված Մասնակիցներին:

**2.4. Փուլ 4՝ Հաղթողների ընտրությունը և հայտարարումը**

* Պատվիրատուն ըստ յուրաքանչյուր տողի դասակարգում է բարելավված առաջարկներն ըստ «առաջարկված նվազագույն տոկոսը» չափանիշի: Հաղթողի հետ կստորագրվի շրջանակային պայմանագիր Հավելված 3-ում առաջարկված ձևով:
* Պարզեցված մրցույթի հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Կարճ ցուցակում հայտնված, բայց Պարզեցված մրցույթի հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին ՊՄ այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա մի մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Պարզեցված մրցույթի այլ ձևական պահանջները:
* Պատվիրատուն կարող է Պարզեցված մրցույթը ճանաչել չկայացած, եթե.

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Բոլոր ներկայացված կոմերցիոն առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգերի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ Պարզեցված մրցույթի արդյունքում հաղթած Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից,*
* *Բանակցությունների կամ Պարզեցված մրցույթի արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի պայմանների կամ ձեռքբերման պատվերի չկատարելը. *մատակարարը չի կատարում պայմանագրի կամ ձեռքբերման պատվերի պայմանները՝ մատակարարման ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով:
* ՊՄ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

* Հավելված 1. Ծառայություններին ներկայացվող պահանջներ



* Հավելված 2. Կոմերցիոն առաջարկ (ձևանմուշ):



* Հավելված 3. Պայմանագիր (ձևանմուշ):



* Հավելված 4 . Մասնակցի հարցաթերթիկ (ձևանմուշ):

